cac83f421d91f973ed1b02c5b2eeb4bb
Τι είναι ο βλεφαρόσπασμος και ποιοι οι τύποι του;
matakia.gr
2020.05
Ο **βλεφαρόσπασμος (blepharospasm)** ή στην ιατρική γλώσσα η μυοκυμία αφορά στις συνεχείς, γρήγορες, άρρυθμες και μη ελέγξιμες συσπάσεις των μυών των ματιών. Είναι ένα παρά τη θέλησή μας πολύ συχνό ανοιγοκλείσιμο των μυών που μπορεί να επαναλαμβάνεται κάθε λίγα δευτερόλεπτα για περίπου ένα με δύο λεπτά. Το ‘’παίξιμο’’ των ματιών θα συμβεί σε όλους σε κάποια περίοδο της ζωής μας, αλλά είναι ανησυχητικό όταν μας απασχολεί σε πολύ συχνά χρονικά διαστήματα.


Υπάρχουν **3 βασικοί τύποι** βλεφαρόσπασμου.


1. **Ο καλοήθης,** **ιδιοπαθής** βλεφαρόσπασμος δεν είναι επικίνδυνος και αφορά και στα δύο μάτια.
2. **Ο ημισπασμός του προσώπου**, είναι ο παρά τη θέληση σπασμός των μυών του προσώπου και τα συμπτώματα αρχίζουν πρώτα από την περιοχή που βρίσκεται δίπλα στα μάτια. Αφορά μόνο στη μια πλευρά του προσώπου, και
3. **Η σύσπαση των μυών του βλεφάρου.**

c11786dcdfed4b069036daa0c4fdd92a
Πού οφείλεται ο βλεφαρόσπασμος και ποιες οι βαικές αιτίες του;
matakia.gr
2020.05
Στις πιο πολλές των περιπτώσεων ο βλεφαρόσπασμος εκδηλώνεται χωρίς κάποια γνωστή αιτία.


Το συχνό ‘’πέταγμα’’ , ‘’παίξιμο’’ των οφθαλμών σας ενδέχεται να οφείλεται:



* Στο υπερβολικό στρες.
* Στην κούραση.
* Στην έλλειψη του ύπνου.
* Στην καφεΐνη.
* Στην υπερβολική κατανάλωση αλκοόλ.
* Στις αλλεργίες.
* Στην έλλειψη μαγνησίου στον οργανισμό.
* Στην αύξηση των [βαθμών μυωπίας](https://www.matakia.gr/ygeia-mation/myopia/), [αστιγματισμού](https://www.matakia.gr/ygeia-mation/astigmatismos/) και [πρεσβυωπίας](https://www.matakia.gr/ygeia-mation/presbyopia/), όπως και στη χρήση των [λανθασμένων γυαλιών οράσεως](https://www.matakia.gr/syxnes-erotiseis/pos-na-epileksete-gualia-oraseos/).
* Σε έναν απλό ερεθισμό του ματιού, στον κερατοειδή ή  στον βλεννογόνο, επιπεφυκότας, που επενδύει τα βλέφαρα.
* Στην παθολογική λειτουργία των βασικών γαγγλίων του εγκεφάλου.
* Σε [συμπτώματα ξηρού οφθαλμού](https://www.matakia.gr/odigos-agoras/kaliteres-ofthalmikes-stagones-kolliria-gia-tin-ksirofthalmia/).
* Σε μια κληρονομική νόσο, πιο σπάνια.
* Στην χρήση κάποιων συγκεκριμένων κατηγοριών φαρμάκων, όπως είναι αυτά που συνταγογραφούνται για τη νόσο του parkinson, φάρμακα για την επιληψία ή για τη θεραπεία ψυχώσεων.
* Σε μια φλεγμονή των βλεφάρων, όπως είναι η [βλεφαρίτιδα](https://www.matakia.gr/ygeia-prosopou/vlefaritida/).
* Σε κάποιον τραυματισμό στο κεφάλι ή και στο πρόσωπο.
* Σε υπερβολική ευαισθησία στο φως.


**Σπανιότερα ο βλεφαρόσπασμ**ο**ς μπορεί να προέρχεται από μια νευρική ή εγκεφαλική διαταραχή.**


* Νόσος parkinson.
* Δυστονία.
* Σύνδρομο tourette.
* Παράλυση bell.

683f72082a41a30d25f052f1ee46decc
Ποια συμπτώματα έχει ο βλεφαρόσπασμος;
matakia.gr
2020.05
Στις πιο πολλές των περιπτώσεις οι συσπάσεις των βλεφάρων είναι ακίνδυνες, αλλά παρόλα αυτά ενοχλητικές. Οι γυναίκες έδειξαν έρευνες ότι προσβάλλονται περισσότερο από ότι οι άντρες.


**Τα συμπτώματα** μπορεί να παρατηρηθούν πολλές φορές μέσα στην διάρκεια μιας μέρας και υπάρχει η πιθανότητα να διαρκέσουν για εβδομάδες ή και μήνες. Στις σοβαρές περιπτώσεις μπορεί να γίνει χρόνιο φαινόμενο και να δημιουργήσει προβλήματα στις καθημερινές δραστηριότητες και ακόμα να επιφέρει μείωση στην όραση.


Ας δούμε όμως τα **βασικά συμπτώματα**… Τι νιώθει ο πάσχων;



* Συσπάσεις και σφιξίματα στην περιοχή των βλεφάρων.
* Δυσκολία στο άνοιγμα των βλεφάρων ή και
* Ολοκληρωτική σύγκλειση των βλεφάρων.
* Θαμπή όραση.
* Υπερβολική [ευαισθησία στο φως](https://www.matakia.gr/ygeia-mation/photophobia/).
* Λειτουργική τύφλωση, όταν τα βλέφαρα παραμένουν κλειστά για μεγάλο χρονικό διάστημα με αποτέλεσμα ο ασθενής να δυσκολεύεται στην καθημερινή του ζωή.
* Το σφίξιμο των βλεφάρων υπάρχει πιθανότητα να συνοδεύεται και  από σπασμό των μυών της γνάθου.

1a27f59f3516d73c5dea44f9fffb0253
Πώς μπορείτε να αντιμετωπίσετε τον βλεφαρόσπασμο;
matakia.gr
2020.05
Τις περισσότερες φορές οι σπασμοί υποχωρούν μόνοι τους σε διάστημα μιας περίπου εβδομάδας.


* Προσπαθήστε να ξεκουράζεστε και να **κοιμάστε** περισσότερο.
* Χρησιμοποιήστε [οφθαλμικές σταγόνες](https://www.matakia.gr/odigos-agoras/kaliteres-ofthalmikes-stagones-kolliria-gia-tin-ksirofthalmia/) για καλύτερη λίπανση των οφθαλμών σας.
* Μειώστε όσο μπορείτε την ποσότητα της **καφεΐνης** και αλκοόλ στον οργανισμό σας.

975e9f0a51011dfe29abba7ff82cec69
Πότε πρέπει να επισκεφτείτε τον οφθαλμίατρό σας;
matakia.gr
2020.05
Σε κάποιες περιπτώσεις θα πρέπει να επισκεφτείτε έναν ειδικό γιατρό:


* Όταν οι μυοκυμίες δεν υποχωρούν από μόνες τους μέσα στο χρονικό πλαίσιο των 7 ημερών.
* Όταν οι σπασμοί κλείνουν ολόκληρο το μάτι σας.
* Όταν παρουσιαστεί κάποιο είδος εκκρίματος στον οφθαλμό, οίδημα κι έντονη κοκκινίλα.
* Όταν οι μυοκυμία επεκτείνεται και σε άλλα μέρη του προσώπου σας.
* Όταν παρατηρήσετε πτώση του άνω βλεφάρου.

9ec3a5aa8f4ab1803c32cc0f399b9ac2
Ποιοι οι τρόποι θεραπείας για τους σπασμούς στα βλέφαρα;
matakia.gr
2020.05
Υπάρχουν διάφοροι τρόποι θεραπείας που ενδέχεται να προτείνει ένας ειδικός γιατρός για τον βλεφαρόσπασμο:


* Τα ειδικά **φιμέ** **γυαλιά ηλίου.**
* Ηεναλλακτική θεραπεία του **βελονισμού.**
* Η ειδική **κάλυψη** του ενός οφθαλμού.
* **Μυοχαλαρωτικά.**
* Η σωστή **υγιεινή των βλεφάρων** και **χρήση φυσικών δακρύων.**
* **Χειροπρακτική.**
* Ειδική **φαρμακευτική αγωγή.**
* Ενέσεις **botox,** έγχυση δηλαδή βοτουλινικής τοξίνης. Στην πλεοψηφία των περιπτώσεων τα μάτια ανταποκρίνονται άμεσα.


Στις περιπτώσεις εκείνες που δεν είναι αποτελεσματικός κανένας από τους πιο πάνω τρόπους θεραπείας συστήνεται η **χειρουργική επέμβαση (μυεκτομή)** για την επίλυση του προβλήματος. Κατά τη διάρκεια του χειρουργείου πραγματοποιείται αφαίρεση του κυκλοτερούς σφιγκτήρα μυός του ματιού. Αυτός είναι υπεύθυνος για τους σπασμούς και τον βρίσκουμε στα βλέφαρα.

